У суботу 17.05.2025. године од 12:00 до 14:00 у нашој школи се одржава пријемни испит из математике за ученике са посебним способностима за за рачунарство и информатику.

Правила одржавања пријемног испита:

1. Ученик је обавезан да дође 45 минута пре почетка пријемног испита у Школу.

2. Пре испита неопходно је да провери у коју учионицу је ученик распоређен; јединствени списак ученика се налази на огласној табли у школи и испред учионица, као и на сајту школе.

3. На испит треба понети ђачку књижицу (у којој се налази фотографија која је у основној школи), прибор за писање (графитна оловка, гумица и хемијска оловка која пише плавом бојом и која не може да се брише). Током рада може да се користи и лењир, троугао и шестар и калкулатор са основним функцијама (основне рачунске операције и рачунање квадратног корена).

4. Није дозвољено уношење мобилних телефона – телефоне и остале ствари ученици ће моћи да одложе на место које је у учионици предвиђено за то.

5. Задатке, велику и малу коверту ученик добија од дежурног наставника. Ученик добија и две идентификационе картице са печатом школе које треба да попуни пре почетка испита. Једну картицу ученици стављају у мали коверат који потом стављају у велики коверат. Велики коверат остаје на клупи код ученика до краја испита. Ученици не треба да своје податке пишу на тесту или ковертама већ само да попуне идентификационе картице (име, име и презиме родитеља/старатеља, шифру Министарства просвете (ИБУ), назив своје основне школе и место где се она налази).

6. Пре почетка испита дежурни наставник ће проверити идентитет ученика као и податке које је ученик уписао на идентификационе картице.

7. Ученик решава задатак на папирима које добије. На основу добијеног решења и понуђених одговора, ученик заокружује један одговор хемијском оловком у текстовима задатака под бројем који одговара броју тог задатка.

8. У тестовима није дозвољено било какво брисање или исправљање већ заокружених одговора.

9. Од тренутка поделе задатака није дозвољен било какав разговор између ученика.

10. Када ученик сматра да је завршио са испитом, позива дежурног наставника дизањем руке. Дежурни наставник у велики коверат ставља тест (и мали коверат ако га ученик није већ убацио у коверат) и ученик може да напусти учионицу.

11. Идентификациону картицу треба пажљиво сачувати, јер је она доказ да сте предали задатак!

Директор

Наташа Лучић